Αμπνταλάχ ιμπν αλ-Μουίζ

Ο **Αμπνταλάχ ιμπν αλ-Μουίζ** (απεβ. 8 Φεβρουαρίου 975) ήταν γιος και κληρονόμος του 4ου Φατιμίδη χαλίφη, αλ-Μουίζ (βασ. 953–975 ), αλλά απεβίωσε πριν από αυτόν.

Ο Αμπνταλάχ ήταν ο 2ος μεγαλύτερος γιος του αλ-Μουίζ, και ορίστηκε κληρονόμος το 972, στο πλαίσιο των προετοιμασιών για τη μετακίνηση της αυλής των Φατιμιδών από την Ιφρικίγια στην πρόσφατα κατακτημένη Αίγυπτο.  Ο στόχος ήταν πιθανώς να διασφαλιστεί η διαδοχή, έναντι ενός δύσκολου και επικίνδυνου ταξιδιού που αναμενόταν να είναι.  Ο ορισμός είχε αρχικά κοινοποιηθεί σε λίγους εκλεκτούς ανώτερους αξιωματούχους, και είχε κρατηθεί μυστικός ακόμη και από τον ίδιο τον Αμπνταλάχ, αλλά ο ηλικιωμένος ταγματάρχης Τζαουντάρ αποκάλυψε το μυστικό, όταν προσκύνησε τον Αμπνταλάχ ενώπιον της συγκεντρωμένης αυλής.  Ο απογοητευμένος μεγαλύτερος γιος, Ταμίμ, ενεπλάκη στη συνέχεια σε μία ανεπιτυχή συνωμοσία με τον γιο του Καλμπίδη εμίρη της Σικελίας. 

Αρχικά, αυτός ο διορισμός δεν δημοσιοποιήθηκε ευρέως πέρα από την αυλή, αλλά το όνομα του Αμπνταλάχ ανακοινώθηκε δημόσια μαζί με το όνομα του πατέρα του μετά την άφιξή τους στην Αίγυπτο τον Ιούνιο του 973.  Τον Απρίλιο του 974, κατά τη διάρκεια της εισβολής των Καρματιανών στην Αίγυπτο, ο Αμπντάλα ανέλαβε τη διοίκηση του στρατού των Φατιμιδών και τον οδήγησε σε μια αποφασιστική νίκη, η οποία ανάγκασε τους Καρματιανούς να υποχωρήσουν πίσω στην πατρίδα τους στο Μπαχρέιν.  Μετά τη νίκη, στις 26 Μαΐου, ο νικηφόρος Αμπνταλάχ έκανε μία θριαμβευτική είσοδο στο Κάιρο, συνοδευόμενος από τους πιο εξέχοντες αιχμαλώτους στις πλάτες των καμηλών, και αρκετές χιλιάδες κομμένα κεφάλια των Καρματιανών που είχαν καρφωμένα σε λόγχες.  Η θέση του ως κληρονόμου υπογραμμίστηκε περαιτέρω από τη θέση κάτω από την ομπρέλα του χαλιφικού οίκου, τη μιζαλά.  Ο Αμπνταλάχ προηγήθηκε του πατέρα του, πεθαίνοντας μετά από σύντομη ασθένεια στις 8 Φεβρουαρίου 975.  Ο νεότερος αδελφός τού Αμπνταλάχ, ο Νιζάρ, παρουσιάστηκε στην αυλή ως ο ορισμένος κληρονόμος λίγες ημέρες πριν αποβιώσει ο αλ-Μουίζ τον Δεκέμβριο του ίδιου έτους, και μάλιστα κυβέρνησε για αρκετούς μήνες μετά το τέλος τού πατέρα του στο όνομα του τελευταίου, πριν τελικά ανακοινώσει δημόσια το τέλος τού αλ-Μουίζ και την άνοδό του στον θρόνο ως χαλίφη αλ-Αζίζ (βασ. 975–996 ). 

Ο Αμπνταλάχ ήταν ο τελευταίος Φατιμίδης πρίγκιπας ή διάδοχος που έλαβε σημαντικές στρατιωτικές εντολές, ειδικά επειδή οι περισσότεροι μεταγενέστεροι Φατιμίδες χαλίφες ανέβηκαν στον θρόνο ως παιδιά.  Ο Αμπνταλάχ είχε τουλάχιστον έναν γιο, του οποίου το όνομα είναι άγνωστο, αλλά ο οποίος συνωμότησε ανεπιτυχώς με τον Σιτ αλ-Μουλκ για να σφετεριστεί τον θρόνο από τον ανήλικο αλ-Χακίμ (βασ. 996–1021 ) το 996, και τελείωσε τη ζωή του στη φυλακή.  Μία κόρη, ονόματι Αμινά, γνωστή με το παρωνύμιο Ρουκία (κυριολεκτικά: χάρη), αργότερα έγινε παλλακίδα του αλ-Χακίμ και μητέρα του διαδόχου του, αλ-Ζαχίρ (βασ. 1021–1036). 

## Αναφορές

## Πηγές
* Halm, Heinz (1991). Das Reich des Mahdi: Der Aufstieg der Fatimiden [The Empire of the Mahdi: The Rise of the Fatimids] (in German). Munich: C. H. Beck. ISBN 978-3-406-35497-7.
* Halm, Heinz (2003). Die Kalifen von Kairo: Die Fatimiden in Ägypten, 973–1074 [The Caliphs of Cairo: The Fatimids in Egypt, 973–1074] (in German). Munich: C. H. Beck. ISBN 3-406-48654-1.
* 

Κατηγορία:Χαλιφάτο των Φατιμιδών